**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL Lazdijų RAJONO SAVIVALDYBĖS NARKOTIKŲ KONTROLĖS KOMISIJOS SUDARYMO IR NUOSTATŲ PATVIRTINIMO**

2019 m. lapkričio 27 d. Nr. 34-195

Lazdijai

Vadovaudamasi Lietuvos Respublikos vietos savivaldos įstatymo 15 straipsnio 5, 6, 61, 7 dalimis, 16 straipsnio 2 dalies 6 punktu, 18 straipsnio 1 dalimi, Pavyzdiniais savivaldybių narkotikų kontrolės komisijų nuostatais, patvirtintais Lietuvos Respublikos Vyriausybės 2003 m. balandžio 8 d. nutarimu Nr. 416 „Dėl Pavyzdinių savivaldybių narkotikų kontrolės komisijų nuostatų patvirtinimo“, atsižvelgdama į Lazdijų rajono savivaldybės mero 2019 m. lapkričio 29 d. potvarkį Nr. 7V-85 ,,Dėl Jūratės Juodzevičienės skyrimo komisijos pirmininku“ ir į įstaigų raštu pateiktus pasiūlymus, Lazdijų rajono savivaldybės taryba n u s p r e n d ž i a:

1. Sudaryti Lazdijų rajono savivaldybės narkotikų kontrolės komisiją trejų metų laikotarpiui šios sudėties:

* 1. Jūratė Juodzevičienė – Lazdijų rajono savivaldybės tarybos narė;
  2. Auksė Stirbienė – Lazdijų rajono savivaldybės administracijos Švietimo, kultūros ir sporto skyriaus vyr. specialistė;
  3. Eglė Gurskytė – Lazdijų rajono savivaldybės visuomenės sveikatos biuro visuomenės sveikatos specialistė, vykdanti sveikatos priežiūrą mokykloje;
  4. Almantas Padimanskas – Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistas;
  5. Rima Šukienė – Lazdijų rajono savivaldybės administracijos Socialinės paramos ir sveikatos skyriaus vedėja;
  6. Lina Džiaukštienė – Lazdijų rajono savivaldybės administracijos Socialinės paramos ir sveikatos skyriaus savivaldybės gydytoja (vyr. specialistė);
  7. Dovilė Lynikienė – Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Alytaus apskrities Lazdijų vaiko teisių apsaugos skyriaus vyriausioji specialistė;
  8. Daiva Česnulevičienė – VšĮ Lazdijų švietimo centro psichologė;
  9. Asta Čėsnienė – Lazdijų Motiejaus Gustaičio gimnazijos psichologė;
  10. Guoda Radžiūnaitė – Lazdijų Motiejaus Gustaičio gimnazijos 1 g a klasės mokinė;
  11. Dalia Galiauskienė – VšĮ Lazdijų socialinių paslaugų centro socialinių paslaugų koordinatorė;
  12. Ugnė Kalinauskienė – Alytaus apskrities vyriausiojo policijos komisariato Lazdijų rajono policijos komisariato Veiklos skyriaus vyriausioji tyrėja.

2. Paskirti:

2.1. Jūratę Juodzevičienę – Lazdijų rajono savivaldybės tarybos narę, Lazdijų rajono savivaldybės narkotikų kontrolės komisijos pirmininke;

2.2. Auksę Stirbienę – Lazdijų rajono savivaldybės administracijos Švietimo, kultūros ir sporto skyriaus vyr. specialistę, Lazdijų rajono savivaldybės narkotikų kontrolės komisijos pirmininko pavaduotoja.

3. Patvirtinti Lazdijų rajono savivaldybės narkotikų kontrolės komisijos nuostatus.

4. Pripažinti netekusiais galios:

4.1. Lazdijų rajono savivaldybės tarybos 2014 m. sausio 31 d. sprendimą Nr. 5TS-994 „Dėl Lazdijų rajono savivaldybės narkotikų kontrolės komisijos sudarymo”;

4.2. Lazdijų rajono savivaldybės tarybos 2010 m. gruodžio 14 d. sprendimą Nr. [5TS-1333](http://dvs.lazdijai.lt:49201/DocLogix/Attachments/Current/Lazdijų%20rajono%20savivaldybės%20administracijos%20dokumentų%20sritis%20(10813)/1.3%20(10700845)/1.3-230/5TS-1333%2012/14/2010) ,,Dėl Lazdijų rajono savivaldybės narkotikų kontrolės komisijos“ su visais pakeitimais ir papildymais.

Savivaldybės merė Ausma Miškinienė

Lina Džiaukštienė, mob. 8 610 43 868

PATVIRTINTA

Lazdijų rajono savivaldybės tarybos

2019 m. d. sprendimu

Nr. 5TS-

**LAZDIJŲ RAJONO SAVIVALDYBĖS NARKOTIKŲ KONTROLĖS KOMISIJOS NUOSTATAI**

**I SKYRIUS**

**BENDROSIOS NUOSTATOS**

1. Lazdijų rajono savivaldybės narkotikų kontrolės komisijos (toliau – Komisija) nuostatai reglamentuoja Komisijos uždavinius, funkcijas, teises ir darbo organizavimo tvarką.

2. Komisija yra nuolatinė komisija, koordinuojanti narkotikų kontrolės ir narkomanijos prevencijos veiksmus savivaldybės teritorijoje.

3. Komisija savo darbe vadovaujasi Lietuvos Respublikos Konstitucija, įstatymais, kitais Lietuvos Respublikos Seimo priimtais teisės aktais, Respublikos Prezidento dekretais, Lietuvos Respublikos Vyriausybės nutarimais, Savivaldybės tarybos sprendimais, kitais teisės aktais, taip pat šiais nuostatais.

**II SKYRIUS**

**KOMISIJOS UŽDAVINIAI IR FUNKCIJOS**

4. Pagrindinis Komisijos uždavinys – vykdant valstybės narkotikų kontrolės ir narkomanijos prevencijos politiką, koordinuoti narkotikų kontrolės ir narkomanijos prevencijos veiksmus Lazdijų rajono savivaldybės (toliau – Savivaldybė) teritorijoje.

5. Įgyvendindama savo pagrindinį uždavinį, Komisija atlieka šias funkcijas:

5.1. gauna informaciją iš savivaldybių ir valstybės institucijų, įstaigų, nevyriausybinių ir tarptautinių organizacijų, Vyriausybinės narkotikų kontrolės komisijos narkomanijos prevencijos, gydymo, reabilitacijos, narkotinių ir psichotropinių medžiagų apyvartos kontrolės klausimais, bendradarbiauja su jomis;

5.2. organizuoja Savivaldybės ir valstybės institucijoms bei įstaigoms pasitarimus, seminarus ir mokymus aktualiais narkotikų kontrolės ir narkomanijos prevencijos klausimais;

5.3. analizuoja gaunamus iš suinteresuotų Savivaldybės ir valstybės institucijų bei įstaigų, nevyriausybinių organizacijų statistikos duomenis apie psichotropinių medžiagų apyvartą ir kontrolę;

5.4. vertina, kaip vykdomos narkotikų kontrolės, narkomanijos prevencijos priemonės gydymo, švietimo, socialinės rūpybos įstaigose, rūpinasi, kad sergantys priklausomybe nuo narkotinių ir psichotropinių medžiagų pasveiktų ir integruotųsi į visuomenę;

5.5. teikia informaciją ir pasiūlymus narkotikų kontrolės ir narkomanijos prevencijos klausimais Savivaldybės ir valstybės institucijoms, įstaigoms, visuomenės informavimo priemonėms, nevyriausybinėmis organizacijoms, Vyriausybinei narkotikų kontrolės komisijai;

5.6. rengia narkotikų kontrolės ir narkomanijos prevencijos Savivaldybės teritorijoje priemonių planą, vykstančių procesų analizę, veiklos ataskaitą;

5.7. Komisija kartą per metus už savo veiklą atsiskaito Savivaldybės tarybai.

**III SKYRIUS**

**KOMISIJOS TEISĖS**

6. Komisija turi teisę:

6.1. gauti informaciją jos kompetencijai skirtais klausimais iš savivaldybių ir valstybės institucijų, įstaigų, nevyriausybinių organizacijų, Vyriausybinės narkotikų kontrolės komisijos;

6.2. dalyvauti Savivaldybės ir šalies renginiuose narkotikų kontrolės ir narkomanijos prevencijos klausimais;

6.3. teikti pasiūlymus, rekomendacijas, kaip gerinti narkotikų kontrolę, narkomanijos prevenciją ir reabilitaciją Savivaldybės teritorijoje.

**IV SKYRIUS**

**KOMISIJOS SUDĖTIS IR DARBO ORGANIZAVIMAS**

7. Komisija sudaroma Savivaldybės tarybos sprendimu 3 metams. Komisijos sudėtį tvirtina, keičia, pripažįsta netekusia galios Savivaldybės taryba, kuri taip pat skiria pirmininką ir jo pavaduotoją. Savivaldybės taryba įgalioja Komisijos pirmininką pasirašyti raštus Komisijos kompetencijai skirtais klausimais. Komisijos veiklą techniškai aptarnauja Savivaldybės administracija.

8. Komisija sudaroma iš Savivaldybės ir valstybės institucijų bei įstaigų pasiūlytų atstovų – ne mažiau kaip iš 10 narių. Komisijos nariai yra sveikatos, švietimo, socialinių įstaigų, vaikų teisių apsaugos tarnybos, Savivaldybės švietimo padalinių, policijos, nevyriausybinių organizacijų ar institucijos, galinčios atlikti narkotikų kontrolę, organizuoti gydymą, reabilitaciją, vykdyti narkomanijos prevenciją bendruomenėje, atstovai, taip pat kiti specialistai.

9. Komisijos pirmininkas:

9.1. organizuoja Komisijos darbą ir atsako už jos veiklą;

9.2. pirmininkauja Komisijos posėdžiuose;

9.3. gali pareikalauti savo vardu informacijos iš įstaigų ir organizacijų, susijusių su Komisijos darbu;

9.4. informuoja Savivaldybės tarybą apie narkotikų ir alkoholio kontrolę, taip pat apie narkomanijos ir alkoholizmo prevenciją.

10. Jeigu Komisijos pirmininko nėra, jo pareigas eina Komisijos pirmininko pavaduotojas.

11. Komisijos posėdis yra teisėtas, jeigu jame dalyvauja ne mažiau kaip 2/3 Komisijos narių. Sprendimai priimami atviru balsavimu, paprasta balsų dauguma. Apie tai turi būti pažymėta posėdžio protokole.

12. Spręsdami klausimus, susijusius su asmens sveikatos priežiūra, Komisijos nariai privalo laikytis medicinos etikos ir asmens medicininės paslapties konfidencialumo reikalavimų, socialinio darbo etikos, kitų principų, nežeminančių žmogaus orumo ir bendrųjų etikos normų.

13. Komisijos veiklos dokumentai (posėdžių protokolai, susirašinėjimo medžiaga, kiti dokumentai) saugomi Savivaldybės administracijoje Lietuvos Respublikos dokumentų archyvų įstatymų nustatyta tvarka.

**V. BAIGIAMOSIOS NUOSTATOS**

14. Nuostatai gali būti keičiami ir (ar) papildomi Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

1. **„DĖL Lazdijų RAJONO SAVIVALDYBĖS NARKOTIKŲ KONTROLĖS KOMISIJOS SUDARYMO IR NUOSTATŲ PATVIRTINIMO“ PROJEKTO**

**AIŠKINAMASIS RAŠTAS**

2019 m. lapkričio 15 d.

Lazdijų rajono savivaldybės tarybos sprendimo „Dėl Lazdijų rajono savivaldybės narkotikų kontrolės komisijos sudarymo ir nuostatų patvirtinimo“ projektas parengtas vadovaujantis Lietuvos Respublikos vietos savivaldos įstatymo 15 straipsnio 5, 6, 61, 7 dalimis, 16 straipsnio 2 dalies 6 punktu, 61, 18 straipsnio 1 dalimi, Pavyzdiniais savivaldybių narkotikų kontrolės komisijų nuostatais, patvirtintais Lietuvos Respublikos Vyriausybės 2003 m. balandžio 8 d. nutarimu Nr. 416 „Dėl Pavyzdinių savivaldybių narkotikų kontrolės komisijų nuostatų patvirtinimo“, ir atsižvelgiant į įstaigų raštu pateiktus pasiūlymus.

Šio projekto tikslas – sudaryti ir patvirtinti savivaldybės taryboje Lazdijų rajono savivaldybės narkotikų kontrolės komisiją (toliau – Komisija) trejų metų laikotarpiui, patvirtinti Komisijos pirmininką ir pavaduotoją bei nuostatus.

Pavyzdiniuose savivaldybių narkotikų kontrolės komisijų nuostatuose, patvirtintuose Lietuvos Respublikos Vyriausybės 2003 m. balandžio 8 d. nutarimu Nr. 416 „Dėl Pavyzdinių savivaldybių narkotikų kontrolės komisijų nuostatų patvirtinimo“, nurodoma, kad savivaldybės narkotikų kontrolės komisija yra nuolatinė komisija, koordinuojanti narkotikų kontrolės ir narkomanijos prevencijos veiksmus savivaldybės teritorijoje. Komisija sudaroma savivaldybės tarybos sprendimu 3 metams. Komisija sudaroma iš savivaldybės ir valstybės institucijų bei įstaigų pasiūlytų atstovų – ne mažiau kaip iš 10 narių. Komisijos nariai yra sveikatos, švietimo, socialinių įstaigų, vaikų teisių apsaugos tarnybos, savivaldybės švietimo padalinių, policijos, nevyriausybinių organizacijų ar institucijos, galinčios atlikti narkotikų kontrolę, organizuoti gydymą, reabilitaciją, vykdyti narkomanijos prevenciją bendruomenėje, atstovai, taip pat kiti specialistai. Komisijos pirmininkas siūlomas mero potvarkiu. Komisijos pirmininku ir jo pavaduotoju savivaldybės taryba skiria asmenis, turinčius aukštąjį išsilavinimą ir administracinio darbo stažą. Savivaldybės taryba sudaro komisiją ir priima sprendimą dėl pirmininko, pirmininko pavaduotojo ir sekretoriaus kandidatūrų. Savivaldybės taryba įgalioja komisijos pirmininką pasirašyti raštus komisijos kompetencijos klausimais.

Į rajono savivaldybės ir valstybės institucijas bei įstaigas buvo kreiptasi el. paštu dėl atstovų delegavimo į Komisijos sudėtį. Gavus iš įstaigų pasiūlymus, buvo parengtas šis sprendimo projektas.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus savivaldybės gydytoja (vyr. specialistė) Lina Džiaukštienė.

Socialinės paramos ir sveikatos skyriaus

savivaldybės gydytoja (vyr. specialistė) Lina Džiaukštienė